ΚΑΝΟΝΙΣΜΟΣ ( ΕΟΚ ) αριθ . 1593/91 ΤΗΣ ΕΠΙΤΡΟΠΗΣ της 12ης Ιουνίου 1991 περί λεπτομερών κανόνων για την εφαρμογή του κανονισμού ( ΕΟΚ ) αριθ . 719/91 του Συμβουλίου σχετικά με τη χρησιμοποίηση στην Κοινότητα των δελτίων TIR και των δελτίων ΑΤΑ ως εγγράφων διαμετακόμισης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 719/91 του Συμβουλίου της 21ης Μαρτίου 1991 σχετικά με τη χρησιμοποίηση στην Κοινότητα των δελτίων TIR και των δελτίων ΑΤΑ ως εγγράφων διαμετακόμισης ( 1 ), και ιδίως το άρθρο 12,

Εκτιμώντας :

ότι για το σκοπό εφαρμογής του κανονισμού ( ΕΟΚ ) αριθ . 719/91, πρέπει να καθοριστούν οι λεπτομερείς κανόνες που επιτρέπουν να προσδιοριστεί ο κοινοτικός χαρακτήρας των μεταφερόμενων εμπορευμάτων υπό την κάλυψη δελτίων TIR ή δελτίων ΑΤΑ -

ότι η θέση σε εφαρμογή του εν λόγω κανονισμού αναγκαιοί κυρίως να διευκρινισθούν η προθεσμία μέσα στην οποία πρέπει να προσκομισθεί η απόδειξη της κανονικότητας της πράξης TIR ή της πράξης ΑΤΑ, καθώς και οι τρόποι σύμφωνα με τους οποίους μπορεί να παρέχεται αυτή η απόδειξη -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κοινοτικής Διαμετακόμισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

1 . Στις περιπτώσεις που, σύμφωνα με τις διατάξεις του άρθρου 5 παράγραφος 2 και του άρθρου 9 παράγραφος 2 του κανονισμού ( ΕΟΚ ) αριθ . 719/91, πρέπει να αποδειχθεί ο κοινοτικός χαρακτήρας των εμπορευμάτων, αυτή η απόδειξη γίνεται μέσω ενός από τα έγγραφα που προβλέπονται στον τίτλο V του κανονισμού ( ΕΟΚ ) αριθ . 1062/87 της Επιτροπής ( 2 ).

2 . Με την επιφύλαξη των διατάξεων της παραγράφου 1, ο καταθέτης της διασάφησης μπορεί, για να αποδείξει τον κοινοτικό χαρακτήρα των εμπορευμάτων, να σημειώσει εμφανώς το σύμβολο Τ2L συνοδευόμενο από την υπογραφή του, στο τετραγωνίδιο που προορίζεται για την περιγραφή των εμπορευμάτων σε όλα τα φύλλα του δελτίου TIR ή του δελτίου ΑΤΑ που χρησιμοποιεί, πριν υποβάλει αυτό το δελτίο προς θεώρηση στο τελωνείο αναχώρησης .

Το σύμβολο Τ2L πρέπει, σε όλα τα φύλλα όπου σημειώθηκε, να θεωρείται με σφραγίδα του τελωνείου αναχώρησης συνοδευόμενη από την υπογραφή του αρμόδιου υπαλλήλου .

3 . Στην περίπτωση που το δελτίο TIR ή το δελτίο ΑΤΑ περιλαμβάνει συγχρόνως κοινοτικά εμπορεύματα και μη κοινοτικά εμπορεύματα, αυτές οι δύο κατηγορίες εμπορευμάτων πρέπει να αναφέρονται χωριστά και το σύμβολο Τ2L πρέπει να σημειώνεται έτσι ώστε να καθίστανται εμφανή μόνον τα κοινοτικά εμπορεύματα .

4 . Στις περιπτώσεις που αναφέρονται στις παραγράφους 1, 2 και 3, εφαρμόζονται οι διατάξεις των άρθρων 82 και 83 του κανονισμού ( ΕΟΚ ) αριθ . 1062/87 . Άρθρο 2

1 . Όταν διαπιστωθεί ότι, κατά τη διάρκεια ή με την ευκαιρία μεταφοράς υπό την κάλυψη δελτίου TIR ή πράξης διαμετακόμισης υπό την κάλυψη δελτίου ΑΤΑ, διαπράττεται παράβαση ή παρατυπία, οι αρμόδιες αρχές κοινοποιούν αυτήν την παράβαση ή παρατυπία στον δικαιούχο του δελτίου TIR ή του δελτίου ΑΤΑ και στον εγγυοδοτικό οργανισμό, μέσα στην προθεσμία που προβλέπεται, ανάλογα με την περίπτωση, στο άρθρο 11 παράγραφος 1 της σύμβασης TIR ή στο άρθρο 6 παράγραφος 4 της σύμβασης ΑΤΑ .

2 . Η απόδειξη για την κανονικότητα της πράξης διαμετακόμισης υπό την κάλυψη δελτίου TIR ή δελτίου ΑΤΑ, κατά την έννοια του άρθρου 10 παράγραφος 3 πρώτο εδάφιο του κανονισμού ( ΕΟΚ ) αριθ . 719/91, πρέπει να προσκομιστεί μέσα στην προθεσμία που προβλέπεται, ανάλογα με την περίπτωση, στο άρθρο 11 παράγραφος 2 της σύμβασης TIR και στο άρθρο 7 παράγραφοι 1 και 2 της σύμβασης ΑΤΑ .

3 . Η εν λόγω απόδειξη μπορεί ειδικότερα να υποβληθεί στις αρμόδιες αρχές με τις ακόλουθες μορφές :

α ) με την υποβολή εγγράφου που έχουν πιστοποιήσει οι τελωνειακές αρχές και το οποίο αποδεικνύει ότι τα εν λόγω εμπορεύματα έχουν προσκομιστεί στο τελωνείο προορισμού . Αυτό το έγγραφο πρέπει να περιλαμβάνει την ταυτότητα των εν λόγω εμπορευμάτων -

ή

β ) με την υποβολή τελωνειακού εγγράφου θέσης σε κατανάλωση που εκδόθηκε σε τρίτη χώρα, ή αντίγραφου ή φωτοτυπίας αυτού του εγγράφου - αυτό το αντίγραφο ή η φωτοτυπία πρέπει να θεωρηθεί ως γνήσιο αντίτυπο, είτε από τον οργανισμό που θεώρησε το αρχικό έγγραφο, είτε από τις επίσημες υπηρεσίες της ενδιαφερόμενης τρίτης χώρας, είτε από τις επίσημες υπηρεσίες ενός από τα κράτη μέλη . Αυτό το έγγραφο πρέπει να περιλαμβάνει την ταυτότητα των εν λόγω εμπορευμάτων-

ή

γ ) όσον αφορά τη σύμβαση ΑΤΑ, με τις αποδείξεις που προβλέπονται στο άρθρο 8 της εν λόγω σύμβασης . Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιανουαρίου 1992 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 12 Ιουνίου 1991 . Για την Επιτροπή

Christiane SCRIVENER

Μέλος της Επιτροπής ( 1 ) ΕΕ αριθ . L 78 της 26 . 3 . 1991, σ . 6 . ( 2 ) ΕΕ αριθ . L 107 της 22 . 4 . 1987, σ . 1 .